Mackenzienhusky

Mackenzienhusky (Mackenzie River Husky) on kanadalainen koirarotu.

Ulkonäkö 
Mackenzienhusky muistuttaa muita arktisia rekikoiria, joskin sillä on pidempi, hienolaatuisempi ja ihonmyötäisempi karvapeite. Väritys on yleensä harmaa tummin karvankärjin, mutta myös keltavalkoinen, valkoharmaa ja valkoruskea ovat mahdollisia. Säkäkorkeus on noin 64 cm ja paino noin 34–36 kg.

Alkuperä 
Rotu on kotoisin Mackenziejoen alueelta Luoteis-Kanadasta. Sen levinneisyysalue on laaja, ulottuen aina Isolta Orjajärveltä ja Isolta Karhujärveltä Athabascajärvelle asti. 1900-luvun alussa mackenzienhusky luokiteltiin omaksi rodukseen, mutta nykyisin yleinen mielipide on että se olisi vain paikallismuunnos.

Lähteet 

FCI:n ulkopuoliset rodut
Pystykorvat
Rekikoirat
Kanadalaiset koirarodut